Case ID: 1201616
Sentence 7: Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada verilmiş məhkəmə sərəncamına əsasən cavabdeh məhkəməyə təqdim etdiyi etirazında göstərmişdir ki, iddia tələbi ilə bağlı aparılan araşdırma zamanı məlum olmuşdur ki, Bayramov Canəli Abutalıb oğlu Binaqədi rayon İcra Hakimiyyətinə ərizə ilə müraciət edərək Binəqədi rayonu, Binəqədi qəsəbəsi, G.Ramazanov küçəsi, 24 D ünvanında mülkiyyətində olan torpaq sahəsində təqdim edilmiş layihə əsasında fərdi yaşayış evinin tikintisinə məlumatlandırma icraatının tətbiq olunmasını xahiş etmişdir.C.Bayramovun ərizəsinə əlavə etdiyi sənədlərdən məlum olmuşdur ki,həmin torpaq sahəsi Azərbaycan Respublikası Əmlak Məsələləri Dövlət Komitəsinin yanında Daşnmaz Əmlakın Dövlət Reyestr Xidmətindən 05.02.2019-cu ildə verilmiş hüquqların dövlət qeydiyyat haqqında daşınmaz əmlakın dövlət reyestrindən RX seriyalı, ******* saylı çıxarışa əsasən Bayramov Canəli Abutalıb oğlunun mülkiyyətinddir.Həmin torpaq sahəsinin məqsədli təyinatı yaşayış məntəqələri kateqoriyasına aiddir.Binəqədi rayon İcra Hakimiyyəti tərəfindən vətəndaş C.Bayramova ünvanlanmış 01.03.2019-cu il tarixli məktubla Azərbaycan Respublikasının Şəhərsalma və Tikinti Məcəlləsinin 80-cı maddəsinə əsasən tikinti işlərinin qüvvədə olan tikinti norma və qaydalarına uyğun razılaşdırılmış eskiz layihə ("xxxx" MMC-nin işi) əsasında aparılması və tikinti işləri aparılan zaman ətraf ərazinin sanitar-texniki normalara və yanğından mühafizə qaydalarına riayət edilməklə saxlanılması, qanunvericiliklə müəyyən edilmiş qonşuluq prinsiplərinə riayət edilməsi şərtləri daxilində razılaşdırıldığı bildirilmişdir.İddiaçı hazırda qonşuluq prinsipləri əsasında vətəndaş Canəli Bayramov tərəfindən tikilmiş tikilinin sökülməsi vəzifəsinin rayon icra hakimiyyətinin üzərinə qoyulmasını xahiş edir.